২২ বছর ধরে কোষ্ঠকাঠিন্যে ভুগছিলেন পূর্ব চিনের এক বাসিন্দা। আর তার জেরেই পেট থেকে অস্ত্রোপ্রচার করে বের করা হল ৩০ ইঞ্চি লম্বা মলাশয়। ১৩ কেজি মল জমে থেকে, সেই মলাশয় বিশালাকার ধারণ করেছে বলে জানান চিকিৎসকরা। 
ভয়াবহ কোষ্ঠকাঠিন্যে আক্রান্ত এই রোগীর বয়স ২২। জন্ম থেকেই মলাশয়ের সমস্যা নিয়ে জন্মান তিনি। ঠিকমতো মল ত্যাগ না করতে পারায় দিন দিন পেটের আকার বিশাল হচ্ছিল। 

পেট থেকে বের করা মলাশয়। ছবি- ইউটিউব 
বিশাল ভুঁড়ি ও কোষ্ঠকাঠিন্য থেকে মুক্তি পেতে নিজেই নানারকম ওষুধ খেয়েছেন। কিন্তু কোনও কিছুই কাজে লাগেনি। তাই শেষে চিকিৎসকের দ্বারস্থ হয়েছিলেন। চিকিৎসকরাও জানান, ওই ব্যক্তির পেট দেখে এমন লাগছিল, যেন এখনই ফেটে যাবে। ওই ব্যক্তিও জানিয়েছেন, তার খুব অস্বস্তি হচ্ছিল। 
 

দেখুন ভিডিও
বিভিন্ন পরীক্ষার মাধ্যমে চিকিৎসকরা জানতে পারেন, রোগী মলাশয়ের রোগে ভুগছেন। এর পর তিন ঘণ্টার অস্ত্রোপ্রচারের মাধ্যমে ১৩ কেজি মল বের করা হয়। মলাশয়টি সেলাই করে বের করেন চিকিৎসকরা, যাতে সেখান থেকে মল না বেরিয়ে পড়ে। 
এখন সেই রোগী সুস্থ রয়েছেন বলে জানিয়েছেন চিকিৎসকরা। প্রতি পাঁচ হাজার মানুষের মধ্যে এক জন এই বিরল রোগের শিকার হন।